Ο **Σον Έβανς** (αγγλικά: *Sean Evans*) (20 Οκτωβρίου 1988, Φιλαδέλφεια) είναι Αμερικανός επαγγελματίας καλαθοσφαιριστής, ο οποίος αγωνίζεται ως σέντερ/πάουερ φόργουορντ για τον Α.Σ. Καρδίτσας.

Κολεγιακή σταδιοδρομία
----------------------

Ως πρωτοετής, ο Έβανς έπαιξε σε 30 αγώνες, έχοντας μέσο όρο 3,1 πόντους και 2,5 ριμπάουντ ανά αγώνα, με συνολικά 8 τάπες. Ως δευτεροετής, έπαιξε σε 34 αγώνες, βελτιώνοντας πολύ τους αριθμούς του, με μέσο όρο 10,3 πόντους, 7,1 ριμπάουντ και 0,3 τάπα ανά αγώνα και ήταν ο καλύτερος ριμπάουντερ της ομάδας. Τα επόμενα δύο χρόνια, οι αριθμοί του έπεσαν και δεν κατόρθωσε να είναι αστέρι στην ομάδα του.

Επαγγελματική σταδιοδρομία
--------------------------

Αφού δεν επιλέχθηκε στο NBA Ντραφτ του 2011, ο Έβανς εντάχθηκε στη Ντίσελντορφ Τζάιαντς της 2. Μπούντεσλιγκα. Ωστόσο, αποχώρησε από την ομάδα πριν αγωνιστεί γι αυτή σε αγώνα, για να ενταχθεί στη ΒΓ Γκέτινγκεν του Πρωταθλήματος Γερμανίας. 

Την επόμενη σεζόν, ο Έβανς εισήλθε στο Ντραφτ 2012 της NBA Development League, όπου επιλέχθηκε από τους Άινταχο Σταμπίντ στον 5ο γύρο με την 3η επιλογή. Αργότερα, υπέγραψε με την ομάδα, με την οποία είχε κατά μέσο όρο 12,2 πόντους και 8,4 ριμπάουντ ανά αγώνα. 

Τον Ιούλιο του 2013, υπέγραψε με την νοτιοκορεάτικη Άνιαν ΚΤΚ. Το Μάιο του 2014, εντάχθηκε στην Ίντιος ντε Σαν Φρανθίσκο ντε Μακορίς από τη Δομινικανή Δημοκρατία, αλλά έφυγε από το σύλλογο χωρίς να κάνει κάποια συμμετοχή με την ομάδα.

Στις 23 Ιουλίου 2014, ο Έβανς υπέγραψε με τη Χαπόελ Εϊλάτ του Πρωταθλήματος Ισραήλ. Έφυγε από την ομάδα το Δεκέμβριο, ώστε να ενταχθεί στη Χαπόελ Χολόν. 

Στις 29 Αυγούστου 2015, υπέγραψε με τη Σακάρια Μπουγιουκσεχίρ Μπελεντιγέσι της Πρώτης Κατηγορίας Τουρκίας. Ήταν ο κορυφαίος ριμπάουντερ του πρωταθλήματος, με μέσο όρο 11,1 ανά αγώνα. 

Στις 15 Ιανουαρίου 2017, υπέγραψε με τον Λαύριο της Α1 Εθνικής. Στις 14 Μαρτίου 2017, ψηφίστηκε ως ο Πολυτιμότερος Παίκτης της εβδομάδας, μαζί με τον Βασίλη Καββαδά, έχοντας 15 πόντους, 9 ριμπάουντ, 2 ασίστ και 1 τάπα εναντίον του Κόροιβου Αμαλιάδας. Στο Λαύριο μέτρησε 10.7 πόντους, 6.9 ριμπάουντ και 1 κλέψιμο κατά μέσο όρο. 

Στις 14 Ιουνίου 2017, ο Έβανς υπέγραψε με τον Προμηθέα Πάτρας. Έφυγε από τον Προμηθέα μετά από εννέα αγώνες έχοντας κατά μέσο όρο 12.3 πόντους, 5.6 ριμπάουντ, 0.9 ασίστ και 1.4 κλεψίματα.

Στις 26 Ιανουαρίου 2018, υπέγραψε με τη Μπόκα Τζούνιορς του Πρωταθλήματος Αργεντινής. Εκεί σε 6 αγώνες μέτρησε 6.5 πόντους, 4.8 ριμπάουντ και 1 ασίστ.

Στις 18 Ιουλίου 2018, εντάχθηκε στον Ήφαιστο Λήμνου. Ο Έβανς ήταν εκ των κορυφαίων, στη πορεία της ομάδας προς την οκτάδα της Basket League, μετρώντας 13.3 πόντους (55.4% στο δίποντο και 53.2% στις βολές), 8.8 ριμπάουντ και 1.2 ασίστ, σε 25 αγώνες της κανονικής διάρκειας. Στις 11 Αυγούστου 2019, ανανέωσε το συμβόλαιο του με την ομάδα. Τη σεζόν 2019-20 μέτρησε 12 πόντους, 9 ριμπάουντ, 1 ασίστ και 1,3 κλεψίματα κατά μέσο όρο.

Στις 11 Νοεμβρίου 2020, ανακοινώθηκε η επιστροφή του στο Λαύριο μετά το πέρασμά του το 2017. Στις 6 Ιανουαρίου 2021, ολοκληρώθηκε η συνεργασία του με την ομάδα, δύο μήνες μετά την υπογραφή συμβολαίου. Ο Έβανς αγωνίστηκε σε έξι παιχνίδια στο Πρωτάθλημα Ελλάδας, έχοντας 9,1 πόντους και 6 ριμπάουντ μέσο όρο.

Τον Ιανουάριο του 2021, συμφώνησε με την ουκρανική Προμιτέι. Τη σεζόν 2020-21, μέτρησε στο Πρωτάθλημα Ουκρανίας 9.8 πόντους και 6.4 ριμπάουντ. Στις 12 Ιουλίου 2021, ανανέωσε το συμβόλαιό του για ακόμα ένα χρόνο. Τον Μάρτιο του 2022, αποχώρησε μετά την στρατιωτική εισβολή της Ρωσίας στην Ουκρανία. Όσο πρόλαβε να αγωνιστεί τη σεζόν 2021-22, είχε κατά μέσο όρο, 8.2 πόντους, 5.0 ριμπάουντ και 1.2 ασίστ ανά παιχνίδι.

Στις 14 Μαρτίου 2022, ανακοινώθηκε από την γερμανική Ράτιοφαρμ Ουλμ. Στο γερμανικό πρωτάθλημα είχε κατά μέσο όρο 5.6 πόντους και 5.3 ριμπάουντ ανά αγώνα.

Στις 29 Αυγούστου 2022, συμφώνησε να συνεχίσει την καριέρα του στην ισραηλινή Μακάμπι Ράματ Γκαν.

Στις 25 Ιανουαρίου 2023, επέστρεψε στην Ελλάδα για λογαριασμό του Α.Σ. Καρδίτσας.

The Basketball Tournament (TBT)
-------------------------------

Το καλοκαίρι του 2017, ο Έβανς αγωνίστηκε στο The Basketball Tournament που διοργανώνεται από το ESPN με την Team FOE, μια ομάδα που εδρεύει στη Φιλαδέλφεια, με προπονητές τους παίκτες του NBA, Μαρκίφ και Μάρκους Μόρις. Σε τέσσερις αγώνες, είχε κατά μέσο όρο 10,3 πόντους και 7,5 ριμπάουντ ανά αγώνα, με 56% ευστοχία, καθώς η Team FOE προκρίθηκε στον Γύρο Super 16 στο Μπρούκλιν της Νέας Υόρκης. Κατά τη διάρκεια του αγώνα της Team FOE στους Super 16 εναντίον της Boeheim's Army, μία ομάδα που αποτελείται από αποφοίτους του Πανεπιστημίου των Συρακουσών, ο Έβανς σημείωσε 6 πόντους και άρπαξε 8 ριμπάουντ, αλλά αυτό δεν ήταν αρκετό, καθώς η Team FOE έχασε με 72-67. Ο Έβανς αγωνίστηκε επίσης με την Team FOE το 2016. Σε τρεις αγώνες εκείνο το καλοκαίρι, είχε κατά μέσο όρο 14,3 πόντους και 10,3 ριμπάουντ ανά αγώνα.

Διακρίσεις
----------

### Ατομικές

* Πρώτος στα ριμπάουντ στο Πρωτάθλημα Ελλάδας: (2019)
* Πρώτος στα ριμπάουντ στο Πρωτάθλημα Τουρκίας: (2016)
* Καλύτερος Αμυντικός στο Πρωτάθλημα Κορέας: (2014)

Παραπομπές
----------

1. ↑  «St. John's Bio». Αρχειοθετήθηκε από το πρωτότυπο στις 3 Φεβρουαρίου 2017. Ανακτήθηκε στις Ιανουαρίου 25, 2017.
2. ↑  «Sean Evans Goes Pro, Signs In Germany». *Johnnyjungle.com*. Σεπτεμβρίου 29, 2011.. Ανακτήθηκε στις Ιανουαρίου 25, 2017.
3. ↑  «8 BAB PLAYERS SELECTED IN NBA D-LEAGUE DRAFT!». *Bigapplebasketball.com*. Νοεμβρίου 2, 2012. Αρχειοθετήθηκε από το πρωτότυπο στις 2017-12-26.. Ανακτήθηκε στις Ιανουαρίου 25, 2017.
4. ↑  «Sean Evans left Indios BBC without any cause». *Probasketballoverseas.com*. Ιανουαρίου 25, 2016.. Ανακτήθηκε στις Μαΐου 11, 2014.
5. ↑  «Hapoel Eilat signs Sean Evans». *Sportando.com*. Ιανουαρίου 25, 2016. Αρχειοθετήθηκε από το πρωτότυπο στις 2017-12-26.. Ανακτήθηκε στις Ιουλίου 23, 2014.
6. ↑  «Sakarya Buyuksehir Basketbol signs Sean Evans». *Sportando.com*. Ιανουαρίου 25, 2016. Αρχειοθετήθηκε από το πρωτότυπο στις 2017-02-02.. Ανακτήθηκε στις Αυγούστου 29, 2015.
7. ↑  «Lavrio replaces Jito Kok with Sean Evans». *Eurobasket.com*. Ιανουαρίου 15, 2016.. Ανακτήθηκε στις Ιανουαρίου 25, 2017.
8. ↑  «Promitheas tab Sean Evans». *Eurobasket.com*. Ιουνίου 14, 2017.. Ανακτήθηκε στις Ιουνίου 19, 2017.
9. ↑  «Sean Evans por Juan Manuel Torres en Boca» (στα ισπανικά). *pickandroll.com.a*. Ιανουαρίου 28, 2018.. Ανακτήθηκε στις Ιανουαρίου 29, 2018.
10. ↑  «Ήφαιστος Λήμνου: Ανακοίνωσε τον Σον Έβανς». *Eurohoops*. 18 Ιουλίου 2018. Ανακτήθηκε στις 11 Νοεμβρίου 2020.
11. ↑  «Ήφαιστος: Κράτησε Σον Έβανς! (photo)». *Eurohoops*. 11 Αυγούστου 2019. Ανακτήθηκε στις 11 Νοεμβρίου 2020.
12. ↑  «Λαύριο: Ανακοίνωσε τον Σον Έβανς (photo)». *Eurohoops*. 11 Νοεμβρίου 2020. Ανακτήθηκε στις 11 Νοεμβρίου 2020.
13. ↑  «Λαύριο: Παρελθόν ο Σον Έβανς». *SDNA*. 6 Ιανουαρίου 2021. Ανακτήθηκε στις 6 Ιανουαρίου 2021.
14. ↑  «Λαύριο: Τέλος ο Εβανς, πήγε στην Ουκρανία (pic)». *www.gazzetta.gr*. Ανακτήθηκε στις 6 Ιανουαρίου 2021.
15. ↑  Παπανικολάου, Άγγελος (12 Ιουλίου 2021). «Ανανέωσε με την Prometey ο Σον Έβανς! (pic)». *totalbasket.gr*. Αρχειοθετήθηκε από το πρωτότυπο στις 12 Ιουλίου 2021. Ανακτήθηκε στις 12 Ιουλίου 2021.
16. ↑  Χαρπίδης, Χρήστος. «Επιβεβαίωση Totalbasket: Επίσημα στην Ουλμ ο Σoν Έβανς (pic) – totalbasket.gr». Αρχειοθετήθηκε από το πρωτότυπο στις 24 Ιανουαρίου 2023. Ανακτήθηκε στις 24 Ιανουαρίου 2023.
17. ↑  Χαρπίδης, Χρήστος. «Στο Ισραήλ συνεχίζει ο Σον Έβανς! (pic) – totalbasket.gr». Αρχειοθετήθηκε από το πρωτότυπο στις 24 Ιανουαρίου 2023. Ανακτήθηκε στις 24 Ιανουαρίου 2023.
18. ↑  «Η Καρδίτσα ανακοίνωσε τον Σον Έβανς». *www.sport24.gr*. Ανακτήθηκε στις 25 Ιανουαρίου 2023.
19. ↑